钦定古今图书集成/理学汇编/学行典/第213卷 > 王礼 史兰
## 钦定古今图书集成/理学汇编/学行典/第213卷 > 王礼 史兰

按《东昌府志》：“王礼，朝城人。质直怀义。早丧父，事母至
孝。日上食，非手调不以进。温凊谨寒暖之节。母疾，药
必亲尝。时密祷于神，乞减其算以益母寿。及卒，勺水
不入口者三日，恸哭滨死。葬毕，跣足负土，筑室墓侧。
榜其所曰‘追思’，以志风木之感。三年，莳柏成林，有二
蛇驯扰庐畔，人以为孝感所致。事闻旌表，诏复其家。”
又同邑人史兰，邑诸生。父没，庐冢上，日仅啖米屑一
盂，以毁瘠卒。